rejauldu/bengali-wikipedia huggingface dataset:
thumb|তাম্রলিপ্ত জাতীয় সরকারের একটি নথি ১৯৪২ সালের ১৭ ডিসেম্বর তাম্রলিপ্ত জাতীয় সরকার গঠিত হয়। ব্রিটিশ শাসনকালে এটি ছিল স্বাধীনতা সংগ্রামীদের সমান্তরাল জাতীয় সরকার।   সর্বাধিনায়ক হন বিপ্লবী সতীশচন্দ্র সামন্ত। এই সরকারের বিভিন্ন বাহিনী গঠিত হয়। এই জাতীয় সরকার সে সময় পৃথক শাসনব্যবস্থা গড়ে তুলেছিল। আইন-শৃঙ্খলা, স্বাস্থ্য, শিক্ষা, বিচার, কৃষি, প্রচার, সমর ইত্যাদি বিভাগে পৃথক পৃথক সচিব নিয়োগ করা হয়েছিল। সবার উপরে ছিলেন সর্বাধিনায়ক বিপ্লবী সতীশচন্দ্র সামন্ত। অর্থসচিব ছিলেন পশ্চিমবঙ্গের প্রাক্তন মুখ্যমন্ত্রী অজয়কুমার মুখোপাধ্যায় এবং সমর ও স্বরাষ্ট্রসচিব ছিলেন সুশীল কুমার ধাড়া। ১৯৪৪ সালে ৩০ সেপ্টেম্বর পর্যন্ত স্থায়ী ছিল তাম্রলিপ্ত জাতীয় সরকারের অস্তিত্ব।   এই জাতীয় সরকারের সংবাদপত্র বা মুখপত্র বিপ্লবী   প্রকাশিত হত। মূল মুখপত্রের কপি দিল্লির নেহেরু মেমোরিয়াল মিউজিয়া অ্যান্ড লাইব্রেরীতে সংরক্ষিত আছে।  ১৯৪৩ সালের জুন মাসে গ্রেফতার বরণের আগে পর্যন্ত সতীশচন্দ্র এই সরকার পরিচালনা করেছিলেন। ১৯৪৪ সাল পর্যন্ত সফলভাবে কাজ করেছিল তাম্রলিপ্ত জাতীয় সরকার। ঘূর্ণিঝড়-বিধ্বস্ত এলাকায় ত্রাণকার্যও চালায় এই জাতীয় সরকার।  তাম্রলিপ্ত এলাকার অনেক জাতীয়তাবাদী ধনী ব্যক্তি সেইসময় এই সরকারের বৈপ্লবিক কাজের জন্য অর্থপ্রদান করেছিলেন। সাধারণ ব্যবসায়ী থেকে গ্রামের জমিদার সকলেই সাধ্যমত অর্থ জুগিয়ে গেছেন।   তথ্যসূত্র   বিষয়শ্রেণী:ভারত ছাড়ো আন্দোলন বিষয়শ্রেণী:১৯৪২-এ ভারতে প্রতিষ্ঠিত বিষয়শ্রেণী:১৯৪৪-এ ভারতে বিলুপ্ত
লাস্ট স্টোরিজ ২ হলো ২০২৩ সালের একটি হিন্দি ভাষার সংকলন চলচ্চিত্র, এটি ২০১৮ সালের চলচ্চিত্র লাস্ট স্টোরিজ-এর দ্বিতীয় কিস্তি। মোট চারটি আলাদা আলাদা কাহিনী নিয়ে নির্মিত এই সংকলন চলচ্চিত্রের পরিচালকও চারজন, তারা হলেন আর. বাল্কি, কঙ্কনা সেন শর্মা, অমিত রবীন্দ্রনাথ শর্মা এবং সুজয় ঘোষ। চলচ্চিত্রটির প্রযোজক দুইজন, একজন হলেন আরএসভিপি মুভিজের রনি স্ক্রুওয়ালা এবং আরেকজন হলেন ফ্লাইং ইউনিকর্ন এন্টারটেইনমেন্টের অসি দুয়া। চলচ্চিত্রটিতে অভিনয় করেছেন অমৃতা সুভাষ, অঙ্গদ বেদী, কাজল, তামান্না ভাটিয়া, কুমুদ মিশ্র, মৃণাল ঠাকুর, নীনা গুপ্তা, তিলোত্তমা সোম, বিজয় বর্মা এবং অন্যান্যরা। অভিনয়ে মেইড ফর ইচ আদার - আর. বাল্কি ম্রুনাল ঠাকুর - বেদা এম. কৌশল নীনা গুপ্তা - কমলী কৌশল, বেদার দাদী অঙ্গদ বেদী - অর্জুন বল্ল, বেদার বাগদত্তা দ্য মিরর - কঙ্কনা সেন শর্মা তিলোত্তমা সোম - ঈশিতা সেনগুপ্ত অমৃতা সুভাষ - সীমা কে. মাত্রে, ঈশিতার গৃহকর্মী কঙ্কনা সেন শর্মা - সমীরা সেন, ঈশিতার বান্ধবী (কণ্ঠপ্রদান) শ্রীকান্ত যাদব - কমল মাত্রে, সীমার স্বামী তথ্যসূত্র  বহিঃসংযোগ  বিষয়শ্রেণী:নেটফ্লিক্সের মৌলিক চলচ্চিত্র বিষয়শ্রেণী:নেটফ্লিক্সের হিন্দি ভাষার মৌলিক চলচ্চিত্র বিষয়শ্রেণী:২০২৩-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় ডিরেক্ট টু ভিডিও চলচ্চিত্র
১৯৯৯ সালে ইউনেস্কো ২১ মার্চ তারিখটিকে বিশ্ব কবিতা দিবস হিসেবে ঘোষণা করে। এই দিবস পালনের উদ্দেশ্য হল বিশ্বব্যাপী কবিতা পাঠ, রচনা, প্রকাশনা ও শিক্ষাকে উৎসাহিত করা। ইউনেস্কোর অধিবেশনে এই দিবস ঘোষণা করার সময় বলা হয়েছিল, "এই দিবস বিভিন্ন জাতীয়, আঞ্চলিক ও আন্তর্জাতিক কবিতা আন্দোলনগুলিকে নতুন করে স্বীকৃতি ও গতি দান করবে।"কবিতা মানুষের জীবন এবং তার পরিবেশের সাথে  একাত্ম ভাবে জড়িত। কবিতা পাঠ এবং কবিতা দিবস উদযাপনের মধ্য দিয়েই কবিতার মহত্ব প্রকাশিত হয়।   পূর্বে অক্টোবর মাসে বিশ্ব কবিতা দিবস পালন করা হত। প্রথম দিকে কখনও কখনও ৫ অক্টোবর এই উৎসব পালিত হলেও বিংশ শতাব্দীর শেষভাগে রোমান মহাকাব্য রচয়িতা ও সম্রাট অগস্টাসের রাজকবি ভার্জিলের জন্মদিন স্মরণে ১৫ অক্টোবর এই দিবস পালনের প্রথা শুরু হয়। অনেক দেশে আজ, এবং অক্টোবর মাসের কোনো দিন জাতীয় বা আন্তর্জাতিক কবিতা দিবস পালন করা হয়।National Poetry Day, United Kingdom41 countries observed World Poetry Day on 15 October 1951. Ref. cited: The International Who's Who in Poetry 1978-79. Ernest Kay, Ed. International Biographical Council, Cambridge, England. এই দিবসের বিকল্প হিসেবে অক্টোবর অথবা নভেম্বর মাসের কোনো দিন কবিতা দিবস পালনেরও প্রথা বিদ্যমান।   কবিতা বিষয়ে মনীষীগণের উক্তি কবিত্ব হল নিজের প্রাণের মধ্যে পরের প্রাণের মধ্যে ও প্রকৃতির মধ্যে প্রবেশ করার ক্ষমতা, কবি নিজের কল্পনা দিয়ে শব্দের ওপর শব্দ সাজিয়ে এক অপরূপ মায়ার জগৎ তুলে ধরেন।- রবীন্দ্রনাথ ঠাকুর  কবিতার বিশেষত্ব হচ্ছে তার গতিশীলতা। সে শেষ হয়েও শেষ হয় না।-রবীন্দ্রনাথ ঠাকুরবাংলাভাষা-পরিচয় - রবীন্দ্রনাথ ঠাকুর, প্রকাশক-বিশ্বভারতী গ্রন্থন বিভাগ, প্রকাশসাল- ১৯৪৯ খ্রিস্টাব্দ (১৩৫৬ বঙ্গাব্দ), পৃষ্ঠা ৪৮  কবিতা হল শক্তিপ্রদ আবেগের স্বতঃস্ফূর্ত প্রবাহ।- ওয়ার্ডসওয়ার্থ  কবিতার এমন চিত্রকার্য যা দেখার চেয়ে বেশি অনুভূত হয়।- লিওনার্দো দ্য ভিঞ্চি  সব শিল্পকলার ভগিনী এবং সব ভাবধারার জন্মদাত্রীই হল কবিতা।-উইলিয়াম কনজারভ  জনগণকে জাগিয়ে তোলার অস্ত্রই হলো কবিতা।- কাজী নজরুল ইসলাম  কবিতা পাখির মতো, এটি সকল সীমান্ত উপেক্ষা করে।-ইয়েকজনি ইয়েভুশেঙ্কো  এই বিশ্বের যা কিছু সুন্দর যা মহৎ তাকেই চিরঞ্জীব করে কবিতা।- শেলি  কবিতা হচ্ছে সাহিত্যের রানী।-টমাস স্পাট  এই বিশ্বের কবিতা কখনো মরে যায় না।- জন কিটসকমলকলি(কবিতা সংকলন): তুষারকান্তি ষন্নিগ্রহী, ডিসেম্বর ২০২২, প্রকাশক: কৃষ্টি কিরণ (প্রকাশন বিভাগ) সিমলাপাল, বাঁকুড়া, পশ্চিমবঙ্গ, ভারত, পিন কোড ৭২২১৫১   আরও দেখুন   বিশ্ব দিবস তালিকা   কবিতা   তথ্যসূত্র    বহিঃসংযোগ   UNESCO World Poetry Directory  বিষয়শ্রেণী:মার্চ উদ্‌যাপন বিষয়শ্রেণী:কবিতা কবিতা দিবস, বিশ্ব বিষয়শ্রেণী:ইউনেস্কো
থাম্ব|  টি বোর্ড, ভারত সংস্থার প্রধান কার্যালয় বি.বি.ডি. বাগ, কলকাতা টি বোর্ড, ভারত হল ভারত সরকারের একটি রাষ্ট্রীয় সংস্থা, যে সংস্থা প্রতিষ্ঠিত হয়েছে ভারতে চা চাষ, প্রক্রিয়াকরণের স্বার্থে প্রচার  এবং দেশীয় বাণিজ্যের পাশাপাশি বিদেশে রপ্তানি বাড়ানোর কাজ করার জন্যে।  টি অ্যাক্ট, ১৯৫৩ কার্যকর করার মধ্যে দিয়ে এই সংস্থা প্রতিষ্ঠিত হয়েছিল।  টি বোর্ডের সদর দপ্তর হল কলকাতায় (পূর্বতন কলিকাতা)। সংস্থার সহ-সভাপতি হিসেবে শীর্ষে আছেন মিস্টার পি. কে. সাহু, আইওএফএসhttp://www.teaboard.gov.in/pdf/rtiact/pay_report.pdf  এবং সংস্থার কাজকর্ম নিচে উল্লেখিত অন্যান্য কয়েকটা  স্থায়ী কমিটিতে বিভক্ত; যেমন, নির্বাহী কমিটি, উন্নয়ন কমিটি, শ্রমিক কল্যাণ কমিটি এবং রপ্তানি উন্নয়ন কমিটি।  টি বোর্ড, ভারত এই সংস্থার দায়িত্ব হল নির্দিষ্ট চা ব্যবসায়ীদের মধ্যে যারা চা রপ্তানি করে তাদের শংসাপত্র দেওয়া।  এই শংসাপত্র প্রদানের উদ্দেশ্য হচ্ছে আসল চায়ের উৎপত্তিকে নিশ্চিত করে জুয়াচুরি কমানো; উদাহরণ স্বরূপ, যাঁরা দার্জিলিংয়ে বিরল চায়ের ফসল ফলান, সেই চায়ের ওপর প্রতারণামূলক লেবেলিংয়ের বহর কম করা।  বিশ্বের  বাজারে অতিরিক্ত পরিমাণ 'নকল' দার্জিলিং চা বিক্রির সঙ্গে সম্পর্কযুক্ত রপ্তানিকারকরা হল এক ভগ্নাংশ, যারা এই অঞ্চলের বৈধ ব্যবসায়ী হিসাবে চা বোর্ড, ভারত দ্বারা লাইসেন্সপ্রাপ্ত সেই কাজের সম্পূর্ণ বিরোধিতা করে ।  টি বোর্ড, ভারত যেসব কাজ করে সেগুলো হল, বিভিন্ন ধরনের  চায়ের উৎপাদন এবং তাদের উৎপাদনশীলতা অনুমোদন, গবেষণা সংস্থাগুলোকে আর্থিক সহায়তা দান এবং চা বাক্‌শো বন্দি  করা কাজের অগ্রগতি পর্যবেক্ষণ করা, কেননা, এটা স্বাস্থ্য ভালো রাখার উপকারী দিকগুলোর সঙ্গে   সম্পর্ক যুক্ত।  এই সংস্থা যেসব বিষয়ে সমন্বয় সাধন করে তা হল: গবেষণা প্রতিষ্ঠান, চায়ের বাণিজ্য এবং সরকারি সংস্থাসমূহ, বৈশ্বিক শিল্পে চা বাণিজ্যকে প্রযুক্তিগত সহায়তা নিশ্চিতকরণ।  কলকাতা, লন্ডন, মস্কো এবং দুবাই শহরে টি বোর্ড, ভারত সংস্থার কার্যালয় আছে।  ১৯৬০ এবং ১৯৭০ খ্রিস্টাব্দের দশকে নিউইয়র্ক সিটিতে চা বোর্ডের একটা কার্যালয় ছিল।  ১৯৬০ থেকে ১৯৬৩ খ্রিস্টাব্দ পর্যন্ত মিসটার পিভি রামাস্বামী নিউইয়র্ক কার্যালয়ের  প্রথম অধিকর্তা ছিলেন এবং ১৯৭৩ থেকে ১৯৭৫ পর্যন্ত তিনি  এই সংস্থার প্রধান হয়ে ফিরে এসেছিলেন।   আরো দেখুন    আসাম চা  দার্জিলিং চা  ইন্ডিয়ান টি অ্যাসোসিয়েশন  চা  টকলাই চা গবেষণা ইনস্টিটিউট   তথ্যসূত্র    সূত্রসমূহ    চা বোর্ড ভারত স্ব-বিবরণ    বিষয়শ্রেণী:ভারতের চা শিল্প বিষয়শ্রেণী:১৯৫৪-এ পশ্চিমবঙ্গে প্রতিষ্ঠিত বিষয়শ্রেণী:কলকাতা ভিত্তিক সংগঠন বিষয়শ্রেণী:ভারতের বাণিজ্য ও শিল্প মন্ত্রণালয়
থাম্ব|বাম-ডান: ভীম সিং, তেমুর ঘিয়াসি, হিদেহিকো তোমিজাওয়া, 1970 এশিয়ান গেমস ভীম সিং (জন্ম ১৩ এপ্রিল ১৯৪৫, ধনানায়) একজন ভারতীয় প্রাক্তন উচ্চ লম্ফবিদ, যিনি ১৯৬৮ গ্রীষ্মকালীন অলিম্পিকে প্রতিদ্বন্দ্বিতা করেছিলেন।  তার নামে "হরিয়ানার সর্বোচ্চ ক্রীড়া পুরস্কার" ভীম পুরস্কার দেওয়া হয় প্রতি বছর। এই পুরস্কারের মূল্য ৫ লাখ টাকা।  ভিওয়ানির ভীম স্টেডিয়ামও ভীম সিংয়ের স্মৃতি বিজড়িত।   তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:অর্জুন পুরস্কার প্রাপক বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:১৯৭০ এশিয়ান গেমসের পদক বিজয়ী বিষয়শ্রেণী:১৯৬৬ এশিয়ান গেমসের পদক বিজয়ী বিষয়শ্রেণী:১৯৭০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:ভারতীয় পুরুষ উচ্চ লম্ফবিদ বিষয়শ্রেণী:১৯৬৬ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৭০ ব্রিটিশ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:হরিয়ানার মল্লক্রীড়াবিদ বিষয়শ্রেণী:১৯৬৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
মোরেইরেন্সে ফুতেবল ক্লুবে (; এছাড়াও মোরেইরেন্সে এফসি নামে পরিচিত) হচ্ছে মিনহো প্রদেশ ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯৩৮ সালের ১লা নভেম্বর তারিখে প্রতিষ্ঠিত হয়েছে। মোরেইরেন্সে এফসি তাদের সকল হোম ম্যাচ মিনহোর পার্কে মোরেইরা দে কোনেগোসে খেলে থাকে; যার ধারণক্ষমতা হচ্ছে ৯,০০০। বর্তমানে এই ক্লাবের ম্যানেজারের দায়িত্ব পালন করছেন রিকার্দো সোয়ারেস এবং সভাপতির দায়িত্ব পালন করছেন ভিতোর মাগালহায়েস। পর্তুগিজ রক্ষণভাগের খেলোয়াড় জোয়াও আউরেলিও এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, মোরেইরেন্সে এফসি এপর্যন্ত ৫টি শিরোপা জয়লাভ করেছে; যার মধ্যে ১টি তাসা দা পর্তুগাল, ২টি সেগুন্দা লিগা এবং ২টি পর্তুগিজ দ্বিতীয় বিভাগ শিরোপা রয়েছে।  অর্জন তাসা দা লিগা বিজয়ী (১): ২০১৬–১৭  সেগুন্দা লিগা বিজয়ী (২): ২০০১–০২, ২০১৩–১৪  পর্তুগিজ দ্বিতীয় বিভাগ বিজয়ী (২): ১৯৯৪–৯৫, ২০০০–০১  তথ্যসূত্র  বহিঃসংযোগ     বিষয়শ্রেণী:মোরেইরেন্সে ফুটবল ক্লাব বিষয়শ্রেণী:প্রিমেইরা লিগার ক্লাব বিষয়শ্রেণী:পর্তুগালের ফুটবল ক্লাব বিষয়শ্রেণী:১৯৩৮-এ পর্তুগালে প্রতিষ্ঠিত বিষয়শ্রেণী:১৯৩৮-এ প্রতিষ্ঠিত ফুটবল ক্লাব
ডেইজি বোপান্নাফ্রেমহীনজন্ম ডেইজি বোপান্না  ( ১৯৮২-১২-০৪ ) ৪ ডিসেম্বর ১৯৮২ (বয়স ৪২)  কোডাগু, কর্ণাটক, ভারত পেশা অভিনেত্রী বছর সক্রিয় ২০০৩–২০১২ ডেইজি বোপান্না (জন্ম: ৪ ডিসেম্বর ১৯৮২) একজন ভারতীয় অভিনেত্রী। ইনি মূলত কন্নড়, হিন্দি, তেলুগু এবং তামিল ভাষার চলচ্চিত্রে অভিনয় করেছেন।   ব্যক্তিগত জীবন  ডেইজি বোপান্না কোডাগুর বাসিন্দা। তিনি অরবিন্দ স্কুল, এর কুমারানস কলেজ থেকে প্রাক-বিশ্ববিদ্যালয় ডিগ্রি অর্জন করেন এবং কর্ণাটকের বেঙ্গালুরুতে চিত্রকলা পরিষদ থেকে চারুকলায় স্নাতক ডিগ্রি অর্জন করেছেন।   কর্ম‌জীবন  থিয়েটারে কাজ করার মাধ্যমে ডেইজি তার অভিনয় জীবন শুরু করেন। বি. জয়শ্রীর স্পন্দনা নাট্য দল এবং সমসাময়িক ইংরেজি নাট্যদলের সাথে তিনি অল্প সময়ের জন্য কাজ করেছিলন। ২০০২ সালে তিনি বিম্ব  সিনেমায় অভিনয় করেন। সিনেমাটি বার্লিন ও ফ্রাঙ্কফুর্ট চলচ্চিত্র উৎসবে পাঠানো হয়েছিল এবং আন্তর্জাতিক পুরষ্কারও জিতেছিল। কবিতা লঙ্কেশ পরিচালিত এই চলচ্চিত্রটি  বিনোদন জগতে শিশু শিল্পীদের শোষণের বিষয়টি তুলে ধরেছে। ডেইজি পরবর্তীকালে ভগবান (২০০৪) ছবিতে অভিনেতা দর্শনের সাথে কাজ করেন। তিনি তার অভিনয় ও কাজের জন্য স্পাইসি ডেইজি উপাধি লাভ করেন। ২০০৪ সালে বিম্বা মুক্তির আগে, ডেইজি প্রায় এক বছর ধরে স্টার ওয়ার্ল্ডে প্রচারিত টেলিভিশন অনুষ্ঠান টপ ড্রাইভ -এর উপস্থাপক হিসেবে কাজ করেছিলেন।   চলচ্চিত্র তালিকা  বছরচলচ্চিত্রভূমিকাভাষামন্তব্য২০০৩ইন্দ্রু মুধালগীতাতামিল২০০৪রঙ্গা এসএসএলসিসঞ্জনাকন্নড়সঞ্জনা নামে কৃতিত্বপ্রাপ্তবিম্বসারোজাকন্নড়চান্তিঅঞ্জলিতেলুগুঅঞ্জলি নামে কৃতিত্বপ্রাপ্ত২০০৫ভগবানঅঞ্জলিকন্নড়অঞ্জলি নামে কৃতিত্বপ্রাপ্তরিল্যাক্সঅঞ্জলিতেলুগুঅঞ্জলি নামে কৃতিত্বপ্রাপ্তগরম মশলাদীপ্তিহিন্দিডেইজি নামে কৃতিত্বপ্রাপ্তরামা শ্যামা ভামাপ্রিয়াকন্নড়২০০৬জ্যাকপটকন্নড়ক্যামিওপ্রজাপতিচলচ্চিত্র অভিনেত্রীমালয়ালমঐশ্বর্যাঅঞ্জলিকন্নড়থভারিনা সিরিপ্রিয়াকন্নড়তানানাম তানানামগৌড়ার কন্যাকন্নড়২০০৭সত্যবান সাভিত্রিসুব্বলক্ষ্মীকন্নড়২০০৮গালিপাতাসৌম্যাকন্নড়মনোনীত—ফিল্মফেয়ার শ্রেষ্ঠ অভিনেত্রী পুরস্কার – কন্নড়চাক্কারা ভিউগামসন্ধ্যাতামিল২০০৯সুইট হার্টসন্ধ্যাতেলুগুওলাভে জীবন লেখাচারাকন্নড়ক্যামিও২০১১ইউনাইটেড সিক্সজিয়াহিন্দি২০১২ক্রেজি লোকাসরলাকন্নড়২০২৪রাশতেলুগুইটিভি উইন মূল চলচ্চিত্র   তথ্যসূত্র   বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কোড়গু জেলার ব্যক্তি বিষয়শ্রেণী:কর্ণাটকের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম
সাজিদ রেজা করিম   প্রয়োজনীয় সংযোগ:   অনুরোধের অবস্থা:   আমি উইকিপিডিয়ার একজন নিয়মিত সদস্য। বর্তমানে আমি নিবন্ধ তৈরির পাশাপাশি ধ্বংসাত্মক সম্পাদনা প্রতিরোধে কাজ করছি। আমার মনে করি রোলব্যাক অধিকারের মাধ্যমে আমি আরো দ্রুত ও কার্যকরভাবে অবদান রাখতে পারবো। সাজিদ রেজা করিম ১৯:০৮, ৯ মার্চ ২০১৬ (ইউটিসি) --যুদ্ধমন্ত্রী আলাপ ১৯:২৮, ৯ মার্চ ২০১৬ (ইউটিসি)   Muḥammad   প্রয়োজনীয় সংযোগ:   অনুরোধের অবস্থা:   আমি বাংলা উইকিপিডিয়ার একজন নিয়মিত  সম্পাদক, অনুবাদক ও ধ্বংসপ্রবণতা রোধকারী । বর্তমানে আমি নিবন্ধ তৈরির পাশাপাশি বিভিন্ন ধ্বংসাত্মক সম্পাদনাগুলো প্রতিরোধে কাজ করে আসছি। আমার মনে হয় রোলব্যাক অধিকারের মাধ্যমে আমি আরো দ্রুত ও কার্যকরভাবে অবদান রাখতে পারবো। তাই আমি অধিকারটির জন্য আবেদন করলাম ---  Muḥammad (আলাপ) ০৬:৫২, ১২ মে ২০১৬ (ইউটিসি) --যুদ্ধমন্ত্রী আলাপ ০৯:৫৮, ১২ মে ২০১৬ (ইউটিসি)   শাহাদাত সায়েম   প্রয়োজনীয় সংযোগ:   অনুরোধের অবস্থা:   আমি বাংলা উইকিপিডিয়াতে সক্রিয় ব্যবহারকারী হিসেবে নিয়মিত বিভিন্ন বিষয়ের নতুন নিবন্ধ প্রণয়ণ এবং মানোন্নয়নের কাজ করছি। বেশ কতগুলো নিবন্ধ তৈরি করেছি এবং কিছুগুলোতে কাজ করছি, এবং মানোন্নয়ন করছি। উইকিপিডিয়া থেকে অনুবাদের কাজ করছি। পাশাপাশি বিভিন্ন উইকিপ্রকল্প, টেমপ্লেট, তথ্যছক, বিষয়শ্রেণী এবং নিবন্ধ পরিচর্যার কাজ করছি। এক্ষেত্রে অনিবন্ধিত আইপির অগঠনমূলক এবং ধংস্বপ্রবণ সম্পাদনা এক-এক করে বাদ দিতে হচ্ছে এবং যা সময়সাপেক্ষ। আমি উকিপিডিয়ার নীতিমালা সম্পর্কে সচেতন এবং তা মেনে চলার চেষ্টা রাখি। আমি রোলব্যাকের অপব্যবহারের নীতিমালা সম্পর্কেও সচেতন। আমার স্বয়ংক্রিয় পরীক্ষণ ও নিরীক্ষক অধিকার রয়েছে । আমি কাজের সহায়ক হিসেবে রোলব্যাক অধিকারের আবেদন জানাচ্ছি। শাহাদাত সায়েম (আলাপ) ১২:১৫, ৭ আগস্ট ২০১৬ (ইউটিসি)  --আফতাব (আলাপ) ১২:২০, ৮ আগস্ট ২০১৬ (ইউটিসি)   CAPTAIN RAJU     প্রয়োজনীয় সংযোগ:     অনুরোধের অবস্থা:    আমি উইকিপিডিয়ায় ২০১৫ সালে যোগ দির্য়েছি। আমি বাংলা উইকিপিডিয়াতে প্রায় ২০০০+ এর বেশি সম্পাদনা করেছি। রোলব্যাক অধিকারটি পাওয়ার জন্য যে সমস্ত নিয়ম কানুন করণীয় আমার মনে হয় তা আমি করতে পেরেছি। আমি রোলব্যাক অধিকারের মাধ্যমে আমি আরো দ্রুত ও কার্যকারীভাবে অবদান রাখতে পারবো। তাই আমি রোলব্যাক অধিকারটি প্রদানের জন্য আবেদন করছি। আমার ইংরেজী এবং স্প্যানিশ উইকিপিডিয়ায় রোলব্যাক অধিকারটি রয়েছে। CAPTAIN RAJU '' (✉) ১৯:১১, ২৩ নভেম্বর ২০১৬ (ইউটিসি) --যুদ্ধমন্ত্রী আলাপ ১৩:৩৯, ২৪ নভেম্বর ২০১৬ (ইউটিসি)
২০২১–২২-এ বাংলাদেশী ফুটবল মৌসুমের একটি সারসংক্ষেপ উপস্থাপন করে, যা দেশের প্রতিযোগিতামূলক ফুটবলের ৫০তম মৌসুম।   জাতীয় দল    বাংলাদেশ পুরুষ জাতীয় ফুটবল দল    ফলাফল এবং ফিক্সচার    বন্ধুবান্ধব   বাংলাদেশ প্রিমিয়ার লিগ  লিগ জানুয়ারিতে শুরু হবে এবং  শেষ হওয়ার সময়সূচী।    দল    বসুন্ধরা কিংস  বাংলাদেশ পুলিশ ফুটবল ক্লাব  চট্টগ্রাম আবাহনী  ঢাকা আবাহনী  ঢাকা মোহামেডান  মুক্তিযোদ্ধা সংসদ কে.সি  রহমতগঞ্জ এমএফএস  সাইফ এসসি  শেখ জামাল ধানমন্ডি ক্লাব  শেখ রাসেল কে.সি  স্বাধীনতা কে.এস  উত্তর বারিধারা   লিগ টেবিল    বাংলাদেশ চ্যাম্পিয়নশিপ লিগ   লিগটি ২০ ফেব্রুয়ারি ২০২২ থেকে শুরু হয় এবং ১৩ জুন ২০২২ সালে  শেষ হয়    দলসমূহ    অগ্রণী ব্যাংক লি. এসসি  উত্তরা এফসি  গোপালগঞ্জ এসসি  ফরাশগঞ্জ এসসি  ঢাকা ডব্লিউসি  নোফেল এসসি  টিএন্ডটি ক্লাব মতিঝিল  বাফুফে এলিট ফুটবল একাডেমি  ফকিরেরপুল ওয়াইএমসি  কাওরান বাজারের পি.এস  ওয়ারী ক্লাব  ফর্টিস এফসি  স্বাধীনতা কেএস  ব্রাদার্স ইউনিয়ন (আসন্ন ২০২১-২২ বাংলাদেশ চ্যাম্পিয়নশিপ লিগ মৌসুমে অংশগ্রহণ করবে না)   লিগ টেবিল    সিনিয়র ডিভিশন লিগ   লিগটি ১০ আগস্ট ২০২২ থেকে শুরু হয়েছিল এবং ২৬:অক্টোবর ২০২২ তারিখে শেষ হয়েছিল    দল    আরামবাগ কে.এস (ফিফা ক্লাবের উপর ট্রান্সফার-নিষেধাজ্ঞা আরোপ করায় লিগের এই সংস্করণে অংশ নিতে পারেনি)  ঢাকা সিটি এফসি (অজানা কারণে প্রত্যাহার)  পিডব্লিউডি স্পোর্টস ক্লাব  যাত্রাবাড়ী কে.সি  মহাখালী একাদশ  বাড্ডা জাগরণী সংসদ  বাংলাদেশ বয়েজ ক্লাব  কোশাইটুলি সমাজ কল্যান পরিষদ  সমাজ কল্যাণ কে এস মুগদা  ইস্ট এন্ড ক্লাব  দিলকুশা স্পোর্টিং ক্লাব  নোবাবপুর ক্রীড়া চক্র  বাসাবো তরুন সংঘ  সাধারন বীমা কর্পোরেশন স্পোর্টিং ক্লাব  ফ্রেন্ডস সোস্যাল ওয়েলফেয়ার অর্গানাইজেশন  ভিক্টোরিয়া স্পোর্টিং ক্লাব   দ্বিতীয় বিভাগ লিগ    ঘরোয়া কাপ    স্বাধীনতা কাপ   প্রতিযোগিতাচ্যাম্পিয়নসরেফস্বাধীনতা কাপ (বাংলাদেশ)ঢাকা আবাহনী   ফেডারেশন কাপ   প্রতিযোগিতাচ্যাম্পিয়নসরেফবাংলাদেশ ফেডারেশন কাপঢাকা আবাহনী  জেলা লিগ চ্যাম্পিয়ন    যুব প্রতিযোগিতার চ্যাম্পিয়ন  প্রতিযোগিতাচ্যাম্পিয়নসরেফশেখ রাসেল অনূর্ধ্ব-১৮ গোল্ডকাপওয়ারী থানাবাফুফে অনূর্ধ্ব-১৮ ফুটবল লিগবাফুফে অনূর্ধ্ব-১৬ ফুটবল টুর্নামেন্ট  আন্তর্জাতিক প্রতিযোগিতায় বাংলাদেশের ক্লাবগুলো    নারী ফুটবল   তথ্যসূত্র  বহিঃসংযোগ বিষয়শ্রেণী:২০২২-এ বাংলাদেশী ফুটবল বিষয়শ্রেণী:২০২১-এ বাংলাদেশী ফুটবল
আলপবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে এর জনসংখ্যা ছিল ৫,৪২১ জন৷   জনসংখ্যার উপাত্ত   ২০১১ খ্রিটাব্দে ভারতের জনগণনা অনুযায়ী আলপবক্কমের মোট জনসংখ্যা ৯,৪০৪ জন, যেখানে ৪,৭০২ জন পুরু ও ৪,৭০২ জন নারী৷ অর্থাৎ প্রতিহাজার পুরুষে ১০০০ জন নারীর বাস৷ মোট পরিবার সংখ্যা ২,৩৩০ টি৷ ছয় বছর অনূর্ধ্ব শিশু সংখ্যা ১,১০৫, যা মোট জনসংখ্যার ১১.৭৫ শতাংশ৷ আলপবক্কমের মোট সাক্ষরতার হার ৮৫.১৯ শতাংশ, যেখানে পুরুষ সাক্ষরতার হার ৯০.৪০ শতাংশ ও নারী সাক্ষরতার হার ৭৯.৯৭ শতাংশ৷https://www.census2011.co.in/data/town/629573-alapakkam-tamil-nadu.html   তথ্যসূত্র   বিষয়শ্রেণী:তামিলনাড়ুর শহর ও নগর বিষয়শ্রেণী:কাঞ্চীপুরম জেলার শহর ও নগর
অদিতি গুপ্তা ভারতের একজন অভিনেত্রী। তিনি জি টিভির ধারাবাহিক কবুল হ্যায় এ অভিনয় করেছেন।   টেলিভিশন   সাল  অনুষ্ঠান  চরিত্র  চ্যানেল ২০০৮-২০১০ কিস দেশ মে হ্যায় মেরা দিল হির মান/জুনেজাস্টার প্লাস ২০১০ জারা নাচকে দিখা প্রতিযোগী ২০১০–২০১১ সানযোগ সে বানি সাঙ্গিনি প্রিয়াম্বদা/পিহু জি টিভি ২০১১-২০১২ জিন্দেগি কাহে - স্মাইল প্লিজ হারমোনি মোদি লাইফ ওকে২০১২ পুনার বিবাহবিশেষ উপস্থিতিজি টিভি হিটলার দিদি২০১৩ বাদালতে রিশতো কি দাসতা নন্দিনী আস্থানা/কাশ্যাপ ইয়ে হ্যায় আশিকি গঙ্গা (পর্বভিত্তিক চরিত্র) ইউটিভি বিন্দাস ২০১৪–২০১৬ কবুল হ্যায় সনম আহিল রাজা ইব্রাহিম/খান বেগমজি টিভি ২০১৬কালা টিকাবিশেষ উপস্থিতি ২০১৬-২০১৭ পরদেশ মে হ্যায় মেরা দিল সঞ্জনাস্টার প্লাস ২০১৭–বর্তমান ইশকবাজ রাগিণী মালহোত্রা   তথ্যসূত্র   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:ভোপালের ব্যক্তি বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মুম্বইয়ের অভিনেত্রী
ব্যবহার  এই উপপাতাগুলোতে :প্রবেশদ্বার:ফিলিস্তিন/নির্বাচিত স্থান/ছাঁচ ব্যবহৃত হয়।  পরবর্তী উপপাতায় নতুন নির্বাচিত স্থান যোগ করুন।  মূল প্রবেশদ্বার পাতার গঠন ঠিক রাখতে উপপাতার লেখা আনুমানিক দশ লাইনের মধ্যে সীমাবদ্ধ রাখুন।  :প্রবেশদ্বার:ফিলিস্তিন-এর  টেমপ্লেটের "max=" পরামিতিটি হালনাগাদ করে দিন।   নির্বাচিত স্থানের তালিকা  :প্রবেশদ্বার:ফিলিস্তিন/নির্বাচিত স্থান/১  :প্রবেশদ্বার:ফিলিস্তিন/নির্বাচিত স্থান/২  :প্রবেশদ্বার:ফিলিস্তিন/নির্বাচিত স্থান/৩  :প্রবেশদ্বার:ফিলিস্তিন/নির্বাচিত স্থান/৪  :প্রবেশদ্বার:ফিলিস্তিন/নির্বাচিত স্থান/৫  :প্রবেশদ্বার:ফিলিস্তিন/নির্বাচিত স্থান/৬  :প্রবেশদ্বার:ফিলিস্তিন/নির্বাচিত স্থান/৭  :প্রবেশদ্বার:ফিলিস্তিন/নির্বাচিত স্থান/৮  :প্রবেশদ্বার:ফিলিস্তিন/নির্বাচিত স্থান/৯  :প্রবেশদ্বার:ফিলিস্তিন/নির্বাচিত স্থান/১০  :প্রবেশদ্বার:ফিলিস্তিন/নির্বাচিত স্থান/১১  :প্রবেশদ্বার:ফিলিস্তিন/নির্বাচিত স্থান/১২
দেউরী স্বায়ত্বশাসিত পরিষদ অসমের একটি স্বায়ত্বশাসিত অঞ্চলের পরিষদ। দেউরী জনগোষ্ঠীর উন্নয়ন এবং স্বায়ত্বশাসনের জন্য অসম সরকার ২০০৫ সালে এই পরিষদ গঠনের অধিসূচনা জারি করেছিল। ২০০৭ সালে অসম সরকার এই পরিষদ গঠন করে। দেউরী জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।।  এর বৰ্তমান মুখ্য কাৰ্যবাহী অধিকর্তা মাধব দেউরীhttps://www.dacassam.org.in/members-of-dac/ এবং পরিষদের মুখ্য কাৰ্যালয় লখিমপুর জেলার নারায়ণপুরের ভীমবর দেউরী শহরে অবস্থিত।  যোরহাট জেলা, নগাঁও জেলা, ধেমাজি জেলা, ডিব্রুগড় জেলা, তিনসুকিয়া জেলা, শোণিতপুর জেলা, লখিমপুর জেলা ও মাজুলী জেলার অংশ নিয়ে দেউরী স্বায়ত্বশাসিত পরিষদ গঠিত। এই অঞ্চলে বসবাস করা দেউরী জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল।  এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল।Assam tribal council polls today amid bandh call , Indian Express  তথ্যসূত্র  বহিঃসংযোগ   স্বায়ত্বশাসিত পরিষদ  বিষয়শ্রেণী:আসামের প্ৰশাসন
শায়খ আব্দুল কাদিম বিন ইউসুফ বিন ইউনুস বিন ইব্রাহিম জাল্লুম (১৯২৪—২৯ এপ্রিল, ২০০৩) ছিলেন ফিলিস্তিনি বংশোদ্ভূত একজন ইসলামপন্থী নেতা, যিনি ইসলামপন্থী রাজনৈতিক দল হিজবুত তাহরীরের ২য় বিশ্ব নেতা ছিলেন। উক্ত পদে তিনি ১৯৭৭ থেকে ২০০৩ সাল পর্যন্ত অধিষ্ঠিত ছিলেন।    জীবনী   জাল্লুম ১৯২৪ সালে ফিলিস্তিনের হেবরন শহরে (আল খালিল) জন্মগ্রহণ করেন। ১৫ বছর বয়সে, তিনি আল খলিল শহরের আল-ইব্রাহিমিয়া স্কুল থেকে প্রাথমিক শিক্ষা অর্জন করেন। এরপর ১৯৩৯ সালে তিনি আল আজহার বিশ্ববিদ্যালয়ে ভর্তির লক্ষ্য নিয়ে কায়রোতে যান। ১৯৪২ সালে তিনি বিশ্ববিদ্যালয়ে প্রথম শিক্ষাগত ডিগ্রি সমাপ্তির একটি শংসাপত্র পেয়েছিলেন। ১৯৪৮ সালে তিনি সে বিশ্ববিদ্যালয়ের ইসলামি আইন অনুষদ থেকে স্নাতক ডিপ্লোমা পেয়েছিলেন এবং ১৯৪৯ সালে তিনি একটি একাডেমিক উপাধি পান।  ১৯৪৯ সালে আরব-ইসরায়েল যুদ্ধের শেষ হলে তিনি পশ্চিম তীরে ফিরে আসেন এবং তারপর তিনি জর্ডান দখলীকৃত বেথলেহেম এলাকার স্কুলে শিক্ষকতা শুরু করেন। ১৯৫১ সাল থেকে তিনি হেব্রনের ওসামা ইবনে মুঙ্কিজ স্কুলে শিক্ষকতা করেন।  ১৯৫২ সালে, জাল্লুম তকিউদ্দিন নাবহানির সাথে দেখা করেন, যিনি একজন শরিয়া শিক্ষক ছিলেন এবং যিনি ১৯৫৩ খ্রিস্টাব্দে হিযবুত তাহরির আল-ইসলামী নামে একটি দল প্রতিষ্ঠা করেন, যার মূলমন্ত্র ছিল মুসলিম জাতি একটি শরিয়াভিত্তিক জীবনধারায় ফিরে আসা অর্থাৎ খিলাফত পুনঃপ্রতিষ্ঠিত হওয়া। জাল্লুম পার্টির প্রতিষ্ঠালগ্ন থেকে নাবহানির দলীয় কর্মকাণ্ডে যোগ দেন এবং ১৯৫৬ সালে দলের নেতৃত্বের সদস্য হন।  ১৯৭৭ সালে নাবহানির মৃত্যুর পরপর জাল্লুম হিজবুত তাহরির আল-ইসলামী দলটির আমির নির্বাচিত হন। জাল্লুমের আমলে দলের পরিধি ইউরোপ, দক্ষিণ-পূর্ব ও মধ্য এশিয়ার মুসলমানদের কাছে পৌঁছানোর জন্য ব্যাপক প্রচেষ্টা চালানো হয়।  ২০০৩ সালের ১৭ মার্চ, জাল্লুম তার বার্ধক্যের কারণে দলের আমির পদ থেকে পদত্যাগের ঘোষণা দেন এবং আতা আবু রাশতা হিজবুত তাহরির আল-ইসলামির নতুন নেতা নির্বাচিত হন।  ২০০৩ সালের ২৯ এপ্রিল আব্দুল কাদিম জাল্লুম ৮০ বছর বয়সে বৈরুতে মারা যান।   বিষয়শ্রেণী:১৯২৪-এ জন্ম বিষয়শ্রেণী:২০০৩-এ মৃত্যু বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফিলিস্তিনি উদ্বাস্তু
বিমলানন্দ মুখোপাধ্যায় ছিলেন একজন ভারতীয় রাজনীতিবিদ, যিনি ভারতের বিপ্লবী কমিউনিস্ট পার্টির সদস্য ছিলেন।  মুখার্জি ১৯৫৯ সালের খাদ্য আন্দোলন সংগ্রামের সময় অন্যান্য বাম নেতাদের সাথে গ্রেফতার হন। ১৯৬০ সাল পর্যন্ত তিনি জনসাধারণ এর সম্পাদক ছিলেন।  মুখার্জি পশ্চিমবঙ্গ বিধানসভা ১৯৭১, ১৯৭৭, ১৯৮২ এবং ১৯৮৭ সালে শান্তিপুর আসনে জয়ী হন। ১৯৮২ সালের পশ্চিমবঙ্গ বিধানসভা নির্বাচনের পরে গঠিত দ্বিতীয় বামফ্রন্ট সরকারে মুখার্জিকে আবগারি প্রতিমন্ত্রী হিসাবে নামকরণ করা হয়েছিল।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:ভারতের বিপ্লবী কমিউনিস্ট পার্টির রাজনীতিবিদ বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত
thumb|right|300px|সিমেন্ট শিল্প এক ধরনের উপাদান উৎপাদন শিল্প  সামষ্টিক অর্থশাস্ত্রের আলোচনায় একটি শিল্প বলতে কোনও দেশ, অঞ্চল বা নগরের অর্থনীতির একটি শাখাকে বোঝায় যেটিতে পরস্পরের সাথে ঘনিষ্ঠ সম্পর্কযুক্ত কতগুলি কাঁচামাল আহরণ, পণ্যদ্রব্য উৎপাদন কিংবা সেবা উৎপাদন করা হয়। ২০২১ সালে এসে টেলিযোগাযোগ শিল্প, মোটরযান নির্মাণ শিল্প, খনিজ তেল ও গ্যাস অনুসন্ধান ও উৎপাদন শিল্প, খাদ্য শিল্প, তথ্য প্রযুক্তি শিল্প, জীবন ও স্বাস্থ্য বীমা শিল্প, ইন্টারনেট বাণিজ্য শিল্প, স্থাবর ভূসম্পত্তি বাণিজ্য শিল্প, নির্মাণ শিল্প ও আর্থিক সেবা শিল্প বিশ্বের সবচেয়ে বৃহৎ দশটি শিল্প ছিল।  কোনও বণিকসংঘ (কোম্পানি) বা একক ব্যবসায়িক প্রতিষ্ঠান দলের ক্ষেত্রে সেটির আয় উপার্জনের প্রধান উৎসটি বিবেচনা করে সেটিকে কোনও নির্দিষ্ট শিল্পের অধীনে শ্রেণীবদ্ধ করা হয়। তবে একটি ব্যবসা বা কারবার একটিমাত্র শিল্পের আওতাধীন না-ও হতে পারে। যদি কোনও বৃহৎ ব্যবসা প্রতিষ্ঠান বা কারবারের বহুমুখীকরণ ঘটে, তাহলে সেটি একই সাথে অনেকগুলি শিল্পের সাথে জড়িত হতে পারে; এ ধরনের প্রতিষ্ঠানকে প্রায়শই বাণিজ্যগোষ্ঠী (conglomerate) হিসেবে ডাকা হতে পারে।  একেকটি শিল্প নির্দিষ্ট কিছু উৎপাদিত পণ্য, প্রক্রিয়া ও ভোক্তা বাজারের সাথে সংযুক্ত থাকে, এবং সময়ের সাথে সাথে এগুলির বিবর্তন ঘটে। অতীতের কোনও নির্দিষ্ট স্বতন্ত্র শিল্প (যেমন কাঠের পিপা বানানোর শিল্প) সময়ের সাথে সাথে ক্ষুদ্রায়তনের কোনও কোটরসদৃশ বাজারে (niche market) সীমাবদ্ধ হয়ে পড়তে পারে এবং নতুন প্রযুক্তি বা কৌশল ব্যবহারকারী অন্য কোনও শিল্পের অংশে পরিণত হতে পারে। অন্যদিকে, বাজার তাৎপর্যপূর্ণ হয়ে উঠলে পুরাতন কোনও শিল্প থেকে সম্পূর্ণ নতুন শাখাশিল্পের উদ্ভব হতে পারে; যেমন অপেক্ষাকৃত ব্যাপক ইলেকট্রনীয় দ্রব্যের শিল্প থেকে অর্ধপরিবাহী শিল্পের আবির্ভাব ঘটে।  অর্থনৈতিক বিশ্লেষণের জন্য অর্থনৈতিক শিল্পের শ্রেণিবিন্যাস (Industry classification) খুবই মূল্যবান, কেননা এগুলির ফলে সরল সম্পর্কবিশিষ্ট মোটামুটি স্বতন্ত্র কিছু শিল্পের শ্রেণী প্রত্যক্ষ করা সম্ভব হয়। অর্থনৈতিক তত্ত্বগুলিতে শিল্পগুলিকে একেকটি অর্থনৈতিক শিল্পখাতে (Economic sector) দলবদ্ধ করা হয়ে থাকে।   আরও দেখুন   অর্থনৈতিক শিল্পের রূপরেখা   অর্থনৈতিক শিল্পের শ্রেণিবিন্যাস   স্থূল অভ্যন্তরীন উৎপাদনের খাতসমূহের গঠন অনুযায়ী দেশের তালিকা    তথ্যসূত্র   বহিঃসংযোগ       বিষয়শ্রেণী:শিল্প (অর্থনীতি) বিষয়শ্রেণী:মূল বিষয়ের নিবন্ধ বিষয়শ্রেণী:শিল্প